**Spaţio-temporalitatea specifică psihismului conştient şi structura funcţională a coerenţei centrale.**

**(Anexă la Zece sindroame- text revăzut rezumativ) 2023**

**M.Lăzărescu**

**Formularea cadrului problematic**. Psihismului conştient al persoanei se cere înțeles ca individuat și activ. Dealungul existenței sale, omul se raportează activ la lumea sa (umană) corelativă, prin intermediul situațiilor actuale problematice, pe care le înțelege și le rezolvă. Identitatea de fond a persoanei psihice se bazează pe joncțiunea dintre: durata biografică (în esența sa narativă), propria corporalitate și delimitarea sa socio-culturală. Ea implică şi exprimă însă, în perspectivă fenomenologică, și o spaţio temporalitate proprie, ce se intrică cu o specifică cauzalitate. Toate aceste aspecte sunt, la rândul lor, organizate prin structura categorială apriorică a coerenţei centrale (unu/multiplu..parte/întreg etc).

(O comentare distinctă a spațialității antropologice e posibilă doar ca moment metodologic, ea urmând a fi privită tot timpul din perspectiva solidarităţii sale cu temporalitatea și cauzalitatea psiho-antropologică, ambele organizate prin menționatul trunchi ontologico categorial al coerenței centrale).

**a/ Spaţialitatea antropologică**.

Comentarea spaţialităţii antropologice implică termeni (noțiuni) tradiţionali ai limbajului cotidian, precum: locul, problematica centrului și a limitei, a interiorului şi exteriorului, aspectul și raportările, vizarea intențională, transcenderea, direcțiile de orientare, evaluarea distanțelor, organizarea unui drum spre obiectiv prin etape ordonate succesiv etc. (Chenar 1).Științele fizico matematice au studiat spaţialitatea dintr-o perspectivă determinată, corelată mişcării şi categoriilor acestora; fapt ce a făcut referinţă la tridimensionalitatea coordonatelor spaţiale; în marginea cărora a fost apoi comentată și o a patra dimensiune, cea a temporaliltăţii..avându-se în vedere și perspectiva unei viteze limită, cea a luminii corpuscular-ondulatorii.

**Loc și locuire fizico biologică și antropologică**. În aria de fiinţare a biosului şi antroposului, spațialitatea apere însă cu anumite specificități.. Astfel, viaţa plantelor şi animalelor implică, pe lângă locul ce-l ocupă însăşi corporalitatea indivizilor ( similară cu condiţia corpurilor neînsufleţite - temă comentată de Aristotel - ce pot fi localizate prin coordonate tridimensionale) şi problematica spațială a locului lor de reproducere.. şi de creştere a noilor generaţii. Deci, locuirea într-un teritoriu (asumat), în cadrul unui ecosistem ambiental, nu doar fizic, ci și bio evolutiv. Şi, mai departe, pentru unele animale se impune, în perioadele reci, și staţionarea imobilă mai îndelungată în spații relativ protejate (hibernarea); sau/şi migraţiile în alte locuri, cu alte caracteristici climatice.

În tradiţia şi continuitatea biologiei, homo sapiens, după ce a devenit sedentar, îşi amenajează un spaţiu al lumii fizico biologice pe care-l cultivă şi pe care-l locuieşte activ (Chenar 2 ). Loc și teritoriu în care-şi construieşte locuinţe, aglomerări umane structurate, clădiri administrative, temple şi drumuri.

Loc şi locuire (din cartea **Noica sau Insuportabila filosofie**)

Heidegger remarcă în limba germană o înrudire semantică între exprimarea faptului de a fi (ich bin, du bist) şi semantemul ce trimite la a locui şi a construi (bauen), care se corelează şi cu ideea de a cultiva. Pe de altă parte, Eliade, comentând simbolistica centrului, analizează documentele ce atestă ritualurile de instalare ale unei populaţii pentru a „lua în stăpânire„ și a locui într‑un teritoriu. Faptul necesită, de la început, instituirea unei locații-localităţi (capitală), centrată de clădirile instituţiilor de cult şi ale puterii. Un teritoriu locuit de oameni se constituie, pentru omul de după neolitic, dintr‑un spaţiu sustras haosului, ordonat prin parametrii specific logosului, „cosmizant” şi centrat de un topos de referință, de un „axis mundi” ce permite legătura cu transcendenţa. Omul culturilor primordiale vieţuieşte pe pământ printr‑o reţea de „locuri – localităţi”, coordonate de un centru. Folosind un joc lingvistic ce se poate dezvolta pe tema locului şi locuirii, se poate face un comentariu în această direcţie, în felul următor:

O localitate este un loc în care locuiesc mai mulţi locuitori, fiecare în locuinţa sa. În ea, se vor întâlni variate localuri şi locuri speciale: pentru sediul administraţiei şi justiţiei, pentru învăţământ, locuri rău famate etc. Iar într‑un loc mai mărginaş se află cimitirul, cu locurile sale de veci, în care sunt înmormântaţi localnicii. În centru e de obicei o biserică, un lăcaş de cult, de rugăciune. În apropiere poate fi o mănăstire construită pe locul unui eveniment miraculos. În localitate, localnicii ocupă fiecare un loc în sistemul ierarhiei publice. Iar cei care se îndrăgostesc, ocupă fiecare un loc în sufletul celuilalt. Cei ce convieţuiesc împreună împărtăşesc o familiaritate, se simt aproape sufleteşte unii de alţii, îşi cunosc intimităţile. Pe când persoanele oficiale, străinii, sunt departe de locurile intimităţii. În sfârşit, se poate spune că fiecare om conştient locuieşte, cu întreaga sa subiectivitate, în propriul său corp. În trupul său însufleţit şi spiritualizat. Localităţile şi locuinţele oamenilor imită până la un punct cuiburile şi vizuinele animalelor; înconjurate de un teritoriu cunoscut și marcat de ele vizual și olfactiv, unde acestea se adăpostesc şi se înmulţesc, perpetuând specia. Locuirea într‑un loc anume e şi mai evidentă la plante, ce se înrădăcinează adânc în pământ, „la locul lor„.

Pentru om, locurile şi locuinţele nu se rezumă însă la cele din spaţiul fizic, al naturii. Eroii istorici şi cei de ficţiune locuiesc în poveste, în naraţiunea despre ei. Iar zeii şi alte fiinţe supranaturale, îşi au şi ei lăcaşurile în anumite zone sau teritoriisau „tărâmuri„ mitice, ale lumilor supranaturale. Aceste locuri, locuinţe, teritorii, doemnii, tărâmuri.. pe care le dimensionează logosul uman, se întreţes cu locurile şi locuinţele ambientale, pentru a constitui lumea oamenilor. Lume a vieţii oamenilor, cu teritoriile şi localităţile lor, cu, locurile de muncă, de odihnă, de pelerinaj, cu locuri minunate dar şi cu locuri îngrozitoare. Iar tote acestea..se întrețes cu tîrâmurile supranaturale și cu domeniile și spațiile pe care le circumscriu științele,…și care pot fi dimensionale…..

Spaţialitatea - şi temporalitatea - specifică psihismului individului (persoanei) umane, se degajă pe acest fundal; ce implică şi un determinism, o cauzalitate proprie, ce aduce în discuție libertatea de decizie (și responsabilitatea).

Chenar 3

**Perspective istorice de comentare a psihismului uman şi a spaţio temporalităţii sale.**

Antichitatea a comentat psihismul într-o perspectivă filosofic epistemologică, concomitent cu speculaţiile privitoare la un subiect-substrat (hipokeimenon) şi o fiinţă (ousia) dotată cu determinaţii formal calitative şi categoriale (fiinţa era caracterizată de Platon prin cinci supracategorii: ca substrat (ousia), identică cu sine, distinctă de alteritate şi activă - opusă „stării). Psihismul cunoscător a lui Aristotel recepta prin simţuri informaţii din lumea exterioară, pe care le transmitea şi prelucra noetic cu ajutorul simţului comun, fantasiei, memoriei şi intelectului intuitiv (nous). Cunoaşterea mai presupunea apoi intervenţia logosului uman, prin logica categoriilor, conceptelor, propoziţiilor, silogismelor; prin gândirea discursivă (dianoia), argumentarea retorică a opiniilor şi prin silogismul practic (sofrosine); iar etosul omului era susţinut de virtuţi (arte); Aristotel comentează în Fizica, pe lângă locul (topos) consubstanţial corporalităţii, temporalitatea caracterizată printr-un „acum”, precedat de „înainte” şi urmat de „după” - corelată mişcării prin deplasare (mişcarea mai implicând alterarea şi metamorfoza).

Intre Aristotel şi scolastică se plasează speculaţia neoplatonică privitoare la un Unu – aflat dincolo de fiinţă şi gândire – ipostaziat ca un centru autogenerator din prea-plinul căruia se revarsă multiplicitatea creată; dogmatica creştină va prelua aceasta sugestie, Dumnezeul creator fiind marcat printr-un Eu şi Sine generator – ce se vor transfera ulterior şi conştiinţei umane; iar fluxurile creaţiei vor fi marcate de o structurală ordine ierarhică.

În vremea scolasticii e introdusă ideea intenţionalităţii intelectului activ. Apoi, cea a eului şi sinelui (pe care omul le-ar împrumuta, prin contemplare, de la Dumnezeul creator). După Renaştere, psihismul a fost comentat din perspectiva unei subiectivităţi conştiente, ce se polarizează cu o lume obiectivă, populată cu obiecte corporale dotate cu proprietăţi sensibile şi cu oameni. În modernitate, Leibnitz a atras atenţia asupra delimitării perceptive în receptarea informaţiilor actuale şi a organizării aperceptiv sintetice a acestora; şi a subliniat că omul poate comenta analitic adevărurile conceptuale exprimate prin limbaj. Tot Leibnitz a comentat spaţiul şi temporalitatea din perspectiva relaţiilor de ordine – de concomitenţă si succesiune. Iar odată cu Kant, s-a acceptat fenomenalitatea unei lumi umane ce se desfășoară la intersecţia dintre : - o conștiință estetică şi intelectivă a eului persoanei, structurată prin categorii apriorice (transcendentale); şi : - datele sensibile şi pozitive oferite de lumea perceptibilă intuitiv (ce au în spate “lucrul în sine”).

Fenomenologia din sec. XX(Husserl, Heidegger) a reluat ideea intenţionalităţii, care acum caracterizează conştiinţa (reflexivă) încorporată; comentând şi temporalitatea ce se deschide odată cu prezenţa la lume, ce i se prezintă (prezentifică) subiectului, sub un orizont; precum şi relaţionarea inter-subiectivă (a faptului-de-a-fi-împreună) în cadrul unei lumi (umane) aflată ”la îndemână”; şi sub orizontul căreia se proiectează în viitor, prin preocupări şi practici. Iar lumea ce se „prezentifică” poate atinge o „prezenţă statornică, durabilă, marcă a fiinţei„ (după Heidegger).

Iar „locuirea” omului în lumea sa, capătă multiple dimensiuni și semnificaţii, ontologice chiar, corelate şi fundării lingvistice (prin”logos”) a acestei mundaneităţi („lumea umană„ în care persoanele există și locuiesc, e organizată prin logos, norme, valori, narațiuni, teorii, concepte , artefacte, entități fictive etc).

Problematica psihologică a spaţialităţii trăite de către mintea sau sufletul persoanei umane, presupune acest context, marcat și diferențiat în manifestarea sa de specificităţile culturilor istorice. În plus, însăși interpretarea (comentarea) de către om a parametrilor propriului psihism, se corelează cu aspecte istorico culturale (Chenar 3)

**Centralitatea identității psihice**. În perspectiva psihismului conştient, subiectul î-şi resimte sufletul (mintea) ca localizată în interiorul propriei identităţi corporale, aflându-se în diverse interrelații cu datele lumii sale fizico biologice și umane, inclusiv cu alte „egouri-sine„ similare, în cadrul unor rețele sociale dintr-o comunitate culturală istorică.

Un comentariu fenomenologic actual sugerează că mintea persoanei conştiente - care se sprijină pe memoria biografică (narativă) - e resimţită ca centrată printr-un sine intenţional şi reflexiv, autofundat (autogenerator = a fi ”în sine şi prin sine”) şi sintetizator. Din acest sine central, identitar și intențional ( *agențial*) iau naştere propriile gânduri, amintiri, reprezentări, intenții, decizii..etc; care sunt, toate, resimțite de către subiect ca emergând din spaţiul interior al subiectivităţii intime şi autocontrolate a psihismului său incorporat. Se instituie astfel un sentiment prereflexiv de *centralitate* şi apartenenţa la sine a trăirilor, care stau la baza manifestărilor psihice personale.

Subiectul resimte constant că propriile trăiri îi aparţin ( *ownwership*) și că îşi poate păstra doar pentru sine propriile secrete având o specifică *identitate*. Deci, că el este identic cu biografia sa, distinct de lume şi de alţii, de mintea acestora. Iar trimiterile relaţionale, de raportare la „exterioritate” de orice fel, au în permanenţă o conotaţie de referinţă la propriul sine; ca la un criteriu axial (subiectul resimte că “el este centrul lumii sale”). Propria agenţie autonomă izvorăşte din nucleul sinelui său şi aparţine identităţii sale.

Centralitatea reflexivă şi autofundată a sinelui identitar se menţine constantă în normalitate, cu toate că subiectul trăieşte şi raportări relaţionale intersubiective duale; de interpătrundere, de împărtăşire a cunoştinţelor, secretelor, opiniilor, deciziilor. Iar prin proiectele şi preocupările sale, el se ancorează în lumea fizică şi umană “exterioară”, în mediul fizico biologic si cultural uman ambiental. Toate acestea fac ca vectorialitatea orientării spaţio (temporale) a persoanei, în funcţie de un obiectiv fixat, să fie complexă.

xxxxxxxxxxxxxxxxxxxxxxxxxxxxxxxxxxxxxxxxxxx

Chenar 1

**Concepte şi metafore spaţiale (în corelație cu alte categorii)**

Platon a comentat cinci “genuri supreme”: fiinţa, iden(*Ființă…identitate..a.. fi prin sine…..în sine… .pentru sine…pt. Multi….pt. alții…..aspect)*

Loc/limită/locaţie…locuire….mediu (context, ambianță)…orientare….lume…orizont…

(*Mișcare)* …direcționare…țintirea (vizarea) unui obiectiv… deplasare către….călătorie.

*Raportare*…poziționare atitudinală…intenție…..acțiune țintită (*cauzalitate*)….

*Centru….structură ..periferie (limite*)..atingere...a intra în….a ieși din…..transcedere…. context

aproape (vecinătate) …drum (călătorie)…..evaluări metrice…departe/depărtări..

coordonate, vectori, repere

*etape* succesive (aflate îngtr-o anunmită *ordine* de succesiune)

*înainte …. după….*

propriu,…intim….familiar (cunoscut) public,….oficial,…străin (straniu)

(interior)…înăuntru ……….afară…. …… în afară (exterior)…mediu ambiant

a intra în (a pătrunde în)…a ieşi din (a se naşte)…a se origina în..a naște.. (*a întemeia*) IDENTITATE……………… ( FIINȚA)……………ALTERITATE

identitatea, alteritatea, repaosul mişcarea.

Leibnitz a comentat spaţio temporalitatea din perspectiva realţiilor de ordine: - de concomitenţă pentru spaţiu; - de succesiune pentru timp. El a menţinut o abordarea fizico matematică pentru acestea, ce poate fi articulată cu cea prin care Aristiotel a comentat timpul în Fizica sa, din perspectiva unui “acum” (fară dimensiune şi structură), precedat de “inainte” şi urmat de “după”.

Noica a comentat prepoziţiile spaţiale ale limbajului ca având valenţe ontice: pe, sub, din, în, către, înspre, întru etc.

REPAOS (STARE) (FIINȚA) M IȘCARE

Spaţialitatea trăită de persoana conştientă poate fi comentat mai ales din perspectiva raportării sale active la lume, a acţiunilor sale realizatoare, a relaţionărilor interpersonale şi a operării psihice în instanţe teoretice.

**Orientare, obiectiv, drum**. Raportarea activă a persoanei la lumea cunoscută şi cognoscibilă e întotdeauna orientată spaţial, după multiple coordonate, esenţială fiind vizarea şi atingerea unui obiectiv prin parcurgerea unui drum, constituit din etape succesive. Orientarea ambientală și în lume a persoanei conștiente, presupune o infrastructură a raportărilor și relaționărilor fizico biologice, pe care le integrează.

Orientare (coordonate, vectori, repere, dimensiuni). Un prim nivel al orientării omului activ e cel în raport cu lumea fizico biologică înconjurătoare; fapt ce implică acum specificul staţiunii şi deplasării sale bipede. La om, coordonatele spaţiului tridimensional (gravitațional-euclidian....fizico biologic) sunt modelate în plus şi prin manipularea uneltelor, (instrumente, maşini). Apoi, spaţiul omului ce a devenit sedentar după neolitic, e organizat de nivelul socio cultural al existenței sale prin polarizarea între: - intimitatea locuinţei; şi - zonele publice... ale muncii, administraţiei, exercitării cultului sacral. Iar limbajul uman instituie semne şi simboluri, ce marchează orientarea şi distanţele cu semnificaţii particulare

Drum, etape, distanţe, evaluări metrice. Angajarea în acţiuni cu scop presupune un obiectiv şi un proiect, ce constă din etape succesive ce se vor desfăşura apoi spaţio temporal şi cauzal pe direcţia unui drum, marcat de repere. Parcurgerea succesivă a unor etape, proiectate într-o anumită ordine, presupune continuu şi evaluări metrice a distanţelor, privitoare la apropierea sau depărtarea de obiectiv; drumul poate traversa teritorii scurte sau domenii extinse, el poate fi uşor sau greu de parcurs. Intervin la acest nivel situaţii ce sunt calificate prin etichete precum : - aproape (proxim), familiar, accesibil, permis; sau : - departe, străin (necunoscut, nefamiliar) interzis, periculos, inaccesibil. ( Iar primul pas îl constituie însăşi adeziunea motivată faţă de proiect şi de lumea sa corelativă; căci poate interveni şi dezafilierea, neadeziunea, delăsarea, indiferenţa).

Menţinându-se metafora drumului spre obiectiv (ţel), în continuare apar multiple aspecte corelative precum : - mijloace care-l pot facilita (atât fizic cât şi prin cunoașterea ce oferă variante, procedee de acces ); - dificultăţi, obstacole, blocaje/versus facilităţi, oportunităţi; - posibila seducţie a unor drumuri colaterale, tot mai amplu ramificate, cu eventuale rătăciri, cu pierderea reperelor pentru reîntoarcere la drumul principal; - ameninţări şi pericole/ versus susţinere, protecţie, sprijin; - uitarea sau devalorizarea obiectivului principal etc...

**Spaţialitatea relaţională, interpersonal socială**, se desfăşoară pe traectoria prefigurată de polarizarea dintre intim şi public; atât în raportările situaţionale cât şi în cele prelungite. Un număr relativ restrâns de persoane sunt întâlnite în aria privată a familiei şi a cunoştinţelor; iar câţiva dintre aceştia sunt în legături de intimanţă şi interpătrundere afectivă cu subiectul, cu împărtăşirea secretelor, preferinţelor, dorinţelor, deciziilor, gândurilor. În raport cu aceştia, subiectul se raportează cu ataşament şi rezonanţă afectivă. Pierderea lor e trăită depresiv. Apropierea de această zonă intimă e deobicei treptată, începând cu o cunoaştere circumstanţială; şi trecând prin poziţionări de distanţare tot mai mici. Iar în sens invers, persoane intime se pot îndepărta treptat afectiv de subiect, devenindu-i indiferente sau chiar ostile. Alte grupe de persoane se plasează constant la distanţa medie a cunoştinţelor. Se diferențiază apoi poziţia: de persoane oficiale, de străini şi de “oricine”.

Poziţionarea atitudinală dispoziţională afectivă este şi ea intricată cu problematica dinamic-spaţială a relaționărilor interpersonal intersubiective, putând oscila între: - deschiderea receptantă întru apropiere şi apoi contopire; - tensiunea ţinerii la distanţă (cu mai puțină sau mai multă suspiciune); - opozivitatea confruntării beligerante și a sentimentului de ură; - atitudinea dominatoare (şi manipulativă), cea sumisivă, indiferentă (îndepărtarea, răceala afectivă) etc. În cadrul relaţionărilor se desfăşoară şi scenarii reprezentative – ce implică şi spaţialitatea relaţionărilor -, în care subiectul şi ceilalţi apar cuprinşi în intrigi dramatice în curs de desfăşurare;... care pot să se menţină în imaginar sau pot fi transpuse în comportament relaţional.

**Spaţialitatea în aria lumii umane teoretico culturale** – susţinută de limbaj - are multiple planuri ce se intersectează, ce pot fi etichetate metaforic ca “teritorii n-dimensionale”; toate organizate printr-o secvențialitate ordonatoare, similară celei a limbajului discursiv şi acţiunilor cauzale. Una din principalele dimensiuni e cea narativă, care se întinde între reprezentările mnestico istorice până la cele mitico literare. Aceasta poate cuprinde însă şi discursuri descriptive sau retorice, cu argumentaţie ce intenţionează să convingă. Dar aria teoreticului cuprinde şi descrierile de tip ştiinţific, ce se organizează apoi în teorii ştiinţifice asigurate logico matematic, în spaţii n-dimensionale. Teritoriile teoretice transgresează imanenţa spaţiului fizico biologic. La fel cum timpul mitico narativ se plasează pe o altă orbită decât temporalitatea acţiunii nemijlocite. Astfel încât, metaforic vorbind, se poate face trimitere la diversele „tărâmuri” pe care le străbat personajele din basme.

**b/ Temporalitatea antropologică**

Dezbaterile tradiţionale trimit la comentarea prezentului trăit, prin diferenţierea acestuia de trecutul rememorabil şi de viitorul sperat şi proiectat. S-a propus ca acest prezent să fie circumscris prin perioada realizării unei acţiuni ce poate fi ulterior narată; astfel încât, prezentul trăit să aibă o durată, o structură şi o dimensionare prin logos. Dar prezentul trăit se poate realiza şi în perspectiva unei relaţionări, a trăirii unui eveniment comunitar la care participă mai mulţi; sau prin rezolvarea unei probleme teoretice.

Într-o perspectivă a psihismului individual, episoadele trăite ca evenimente actuale se diferenţiază pe fundalul duratei existenţei identitar caracteriale a subiectului, care se desfăşoară între apariţia memoriei infantile şi prezent. Experienţele trăite actual, sunt depozitate ulterior în această memorie biografică, flancată de un potențial rememorativ, reprezentativ și imaginativ, a cărei fundal integrativ susţine însăşi identitatea persoanei.

Între prezentul trăit şi fundalul identitar se desfăşoară evantaiul liniilor suprapuse şi intersectate a multiplelor proiecte, relaţionări şi preocupări, cu diverse obiective şi durate; ce se derulează concomitent; și în raport cu care, situaţia problematică actuală poate fi doar o secvenţă. Fundal care, asigură subiectului o libertate de acţiune în lumea sa.

În plus, proiectele şi preocupările subiectului se integrează în perioade şi cicluri de viaţă, ce se succed între maturare, vârsta adultă şi îmbătrânire; toate derulându-se în mijlocul reţelelor sociale comunitare.

Psihismul persoanei se articulează şi se armonizează cu ritmuri temporale pe care el le trăieşte în calitate de fiinţă biologică. Dar şi cu cele ce-i sunt mai mult sau mai puţin externe în plan social antropologic şi cosmic. Astfel, el se sincronizează cu ritmurile persoanelor de ataşament din reţelele sociale proxime sau cu care colaborează îndeaproape. Apoi, se conformează temporalităţii sociale oficiale, pe care o măsoară ceasornicele; şi care organizează ritmul practicilor sociale, la care participă; punctat şi el de secvenţele sărbătorilor ( a căror temporalitate specifică e eternitatea). Toate, fiind subordonate timpului cosmic, al nopţilor şi anotimpurilor.

În sfârşit, nu poate fi ignorată nici temporalitatea ce se desfăşoară în planul teoreticului cultural, la care orice subiect e articulat. Un timp special e cel al ritualurilor sacrale, pe care practicile religioase îl reactualizează constant. Dar similar acestuia sunt şi temporalităţile narative; ale epopeilor recitate, ale spectacolelor de tragedie, a lecturii romanelor de ficţiune etc.; cu care subiectul unei socioculturi se conectează constant. În sfârşit, în lumea oamenilor se infiltrează şi temporalitatea intrinsecă teoreticului ştiinţific matematic; concretizat apoi în artefacte, unelte şi maşini.

Ansamblul acestui larg diapazon al temporalităţii este fundalul şi atmosfera în care se impune prezentul existenţei persoanei; ce are în spate identitatea duratei sale biografice, respirând temporalitatea culturii comunitare.

**Început, geneză, devenire, sinteză şi eternitate**. Comentarea tradiţională a temporalităţii mai are doi poli specifici, diferiţi de temporalitatea psihică fenomenologică a „omului finit”; adică, a persoanei ce îşi derulează existenţa între naşterea şi moartea sa, centrat de actualitatea trăită, ce se reliefează pe fundalul duratei identitare. E vorba de doua aspecte ce au fost aduse în discuţie încă de pe vremea abordărilor mitologico sacrale; şi care se cer a nu fi complet ignorate la nivelul psihismului. E vorba de începuturi şi de eternitate. În istoria religiilor, Eliade a subliniat importanţa “timpului matricial” de emergenţă, în care se consideră că a luat naştere – prin intervenţia creatoare a forţelor supranaturale – tot ceea ce există; inclusiv lumea în ansamblul ei. Iar ritualurile mitice trimit constant la acest “in illo tempore”; demers cu valenţe regeneratoare. Dincolo de perspectiva mitologică, problematica începutului creativ se menţine şi în cadrul existenţei curente, inclusiv în psihologie; unde apare ca problematică a ”sintezei creatoare a ceva nou”. A doua temă e cea a eternităţii transtemporale, pe care mitologiile o plasează tocmai în domeniul de existenţă a entităţilor supranaturale”absolute”, fără de început şi sfârșit. Pentru psihismul uman problema se pune în două ipostaze experienţiale : - cea a plenitudinii extazului: şi cea a vidului plictisului, a golului indiferenţei totale, depersonalizante. In raport cu problematica începuturilor şi a eternităţii se manifestă şi tema speculativ filosofică a nimicului, a inexistenţei.

**c/ Structura funcţională organizaţională a coerenţei centrale**.

Atât dimensiunea identitară, cât şi cea spaţio temporală a manifestărilor active ale persoanei şi cea a diversităţii existenţiale (Unu multiplu), implică o structură funcţională aparte, corelată centralităţii. E vorba de “coerenţa centrală”, ce se impune şi la nivelul prezentului trăit şi la cel al identităţii persoanei. Această structură formală a coerenţei centrale (c.c.) are valenţe ontologic-categoriale şi se referă la întreguri constituite din părţi, organizate printr-o ordine ierarhică şi o centrare autoafirmată; centrare care-i asigură o coerenţă delimitativă şi o interacţiune definită, cu elementele mediului ambiental accesibil. ( Structură organizaţională a c.c. operează cu supracategorii precum: identitate/alteritate. Unu, unu/multiplu, ordine a succesiunii şi a incluzuinii, centru/limită, context (mediu, elemente), nelimitat (infinit), stare/mişcare etc. )

Identitatea biografică a persoanei încorporate şi circumscrise social, e centrată – aşa cum s-a comentat - de sinele său intenţional reflexiv, autogenerativ şi sintetizator; astfel încât, secvenţele biografice se menţin într-o ordine coerentă şi accesibilă, participând activ la manifestările actuale, care o îmbogăţesc. Coerenţă centrală care, asigură la acest nivel identitatea cu sine; şi distincţia de alţii şi de lume, cu menţinerea unei agenţii autonome responsabile.

Prezentul trăit e organizat şi el în conformitate cu parametrii structurali ai unei coerenţe centrale, atât la nivel perceptiv cât şi la cel al acţiunii cu scop; şi cu efecte, ce se detaşează în mediul extern şi intern. Sinele nuclear şi conştient centrează acest prezent trăit prin intermediul căruia, existenţa persoanei se derulează efectiv.

Liniile paralele ale proiectelor şi preocupărilor ce se întreţes între durata biografică şi trăirea prezentului, se împărtăşesc şi ele din aspectul structural al coerenţei centrale. Şi la fel narativitatea susţinută de logos; atât la nivelul relatărilor rememorative şi a istoriei comunitare, cât şi la nivel autobiografic. Iar ansamblul manifestărilor logosului teoreticului cultural, atât în varianta sa narativ artistică cât şi în cea ştiinţific matematică, are în fundal acelaşi principiu organizator.

În sfârşit, aspectul global al identităţii persoanei, are o delimitare în cadrul lumii umane ce implică de asemenea coerenţa centrală. Această delimitare trimite atât spre dimensiunea corporală, cât şi spre manifestările circumstanţiale, biografice şi identificarea socio culturală a persoanei. În sfârşit, o persoană se delimitează inclusiv prin cele ce le-a făcut; şi prin posesiunile sale, pe care le poate sistematiza.

Chenar 11

**Modelul aperceptiv al “coerenţei centrale” în organizarea psihismului uman**

1. Principiul organizaţional conform căruia întregul e structurat printr-o funcţie a “coerenţei centrale”

Mediu extern Obiectiv

Orizont

Interacţiune cu alte fundal transcendenţă

elemente ambientale

limită

contur, aspect

semnificaţie

subiect obiect

1. Manifestări ale psihismului uman organizate aperceptiv, prin funcţiile coerenţei centrale

Preocupări identitar relaţionale

Proiecte

durata adâncime temporală

identitară \* perceperea obiectelor, situaţiilor prezen trăit

a altor persoane, a mesajelor

\* acţiuni cu scop

\* relaţionări cu alţii, oficiali şi în

ambianţa proximă

Identitatea biografico-caracterială are şi ea coerenţa şi unitatea unui întreg, centrat de sinele intenţional reflexiv; limitele sale concentric se modelează pe mai multe nivele, între persoana corporală, ambianţă, raporturi active, reţele sociale, proprietăţi etc.

forma altitudinii curiozității, mirării, nedumeririi ; condiţie ce declanşează deschiderea unui câmp integrativ al chestionării….

b) Procesualitatea cognitivă în viaţa cotidiană. Aceasta se derulează după o schema ce a fost comentată de psihologia ce începe cu Aristotel, prin obţinerea informaţiilor din ambianţa, transportul lor la centrul sinelui cognitiv, compararea cu datele din memorie, sintetizarea realizată de intelectul pasiv şi de cel activ. ……psihologiei a comentat structurarea decupajului informaţional actual prin intermediul filtrului atenţional şi configurării perceptive, identificare (recunoaşterea) informaţiilor şi evaluarea lor interpretativă, astfel încât se detaşează o semnificaţie a situaţiei actuale; care e plasată pe fundalul (contextul) scenei reprezentative a lumii în care subiectul e implicat.

Fundalul mnestic cuprinde atât date experienţial biografice (ce includ şi abilităţile praxice) cât şi…………………..Identitatea biografică este centrată de axul sinelui intenţional reflexiv care af….

c) Rezolvarea de probleme. Rezolvarea de probleme se manifestă în viaţa cotidiană a fiecărui om, în primul rând prin situaţii de viaţă problematice care-l afectează şi a cărei soluţie trebuie să o caute şi să o implementeze. Un aspect specific e cel al problemelor pe care trebuie să le clarifice privitor la starea sa situațional identitară (e sănătos sau bolnav ?; atractiv sau urât ?) ; şi mai ales a stării relaţionărilor (partenerul e de încredere sau îl înşeală, alţii îl dispreţuiesc, îl persecută ?..persoana X îl admiră, îl iubeşte ?). Efortul de a clarifica astfel de stări problematice se află în centrul preocupărilor tematice care alimentează delirul ; mai ales în perspectiva autoevaluării.

Rezolvarea de probleme e însăşi un proces cognitiv ce se diferenţiază în planul teoretic ca o activitate specială, care se desfăşoară într-un teritoriu – într-o lume, într-un spaţiu moral de identitate. Aşa sunt problemele de matematică care se referă la zone determinate de cunoaştere ideală coerentă, în derularea unui limbaj special care oferă o provocare printr-o necunoscută….sau, o provoc……Problema odată apărută, creează un câmp tensionat de ipoteze şi………

1. Investigarea pentru clarificări şi creşterea cunoaşterii P